pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีชื่นชมเพลงลูกทุ่งชิงแชมป์ประเทศไทย นำบทเพลงสร้างความรัก ความสามัคคีในชาติ
วันอังคารที่ 10 กันยายน 2562
นายกรัฐมนตรีชื่นชมเพลงลูกทุ่งชิงแชมป์ประเทศไทย นําบทเพลงสร้างความรัก ความสามัคคีในชาติ
นายกรัฐมนตรีชื่นชมเพลงลูกทุ่งชิงแชมป์ประเทศไทย นําบทเพลงสร้างความรัก ความสามัคคีในชาติ
วันนี้ (10 กันยายน62) เวลา 15.30 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานในพิธีมอบรางวัลการประกวดขับร้องเพลงลูกทุ่งชิงแชมป์แห่งประเทศไทย จัดโดย สํานักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ หรือ กสทช.ร่วมกับ กรมประชาสัมพันธ์ และร่วมสนับสนุนโดยบริษัท ปตท.จํากัด (มหาชน)
โดยมีนายเทวัญ ลิปตพัลลภ รัฐมนตรีประจําสํานักนายกรัฐมนตรีกล่าวรายงานการดําเนินการโครงการประกวดขับร้องเพลงลูกทุ่งชิงแชมป์ประเทศไทย ปีพุทธศักราช 2562 เพื่อเทิดพระเกียรติ พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสิริกิต์ พระบรมราชินีนาถ พระบรมราชชนนีพันปีหลวง รวมทั้งร่วมอนุรักษ์ฟื้นฟูและสืบสานบทเพลงลูกทุ่งซึ่งเป็นมรดกทางวัฒนธรรม ให้เกิดความภาคภูมิใจในประวัติศาสตร์และความเป็นไทย โดยผู้ที่ได้รับรางวัลชนะเลิศคือ นายอธิวัฒน์ ช้างน้อย ได้รับพระราชทานถ้วยรางวัลจากพระบรมฉายาลักษณ์ รางวัลรองชนะเลิศ อันดับหนึ่ง ได้รับถ้วยรางวัลของนายกรัฐมนตรี ได้แก่ นายภาคิน ปิติภูวเดชากุล รองชนะเลิศ อันดับสอง ได้รับถ้วยรางวัลของประธานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ได้แก่ นายสุรภัทร บุญอนันต์ และรางวัลชมเชย 3 รางวัล ได้รับโล่รางวัลและ เงินสดรางวัล ละ 100,00 บาท ได้แก่ (1) นายเกชา โกษา (2) นางสาวสุภิสรา ศรีสุจินต์ และ (3) นายณัฐพล แก้ววิจิตร
โอกาสนี้ นายกรัฐมนตรีได้มอบดอกไม้แก่ผู้ชนะเลิศอันดับหนึ่งและถ้วยรางวัลแก่รองชนะเลิศอันดับหนึ่ง พร้อมกล่าวขอบคุณทุกหน่วยงาน ที่ร่วมกันสนับสนุนการแข่งขัน และยินดีแก่ผู้ที่ได้รับรางวัล ขอให้นําเงินรางวัลที่ได้ไปช่วยดูแลครอบครัว มีความกตัญญูและเพื่ออนาคตในวันข้างหน้า เพลงลูกทุ่งเป็นเพลงที่ฟังง่าย เข้าใจง่ายเข้าถึงจิตใจของผู้ฟัง ให้ความรู้สึกสนุกสนาน ลีลา ท่องทํานองไพเราะ บทเพลงสามารถจรรโลงสังคมให้เกิดความรัก ความสามัคคี สร้างความเป็นหนึ่งเดียวกันอย่างเช่นเพลงอาเซียน ซึ่งรัฐบาลพร้อมสนับสนุนทุกคนที่มีความสามารถให้เข้าสู่เส้นทางอาชีพที่มั่นคง เพราะนักร้องก็เป็นอาชีพที่สามารถสร้างประโยชน์ให้กับประเทศชาติ ผ่านบทเพลงที่กล่อมเกลาให้เกิดความดีงามในสังคม
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับผู้แทนกระทรวงกฎหมายและสิทธิมนุษยชนสาธารณรัฐอินโดนีเซีย
วันพุธที่ 29 สิงหาคม 2561
ปลัดกระทรวงยุติธรรม ให้การต้อนรับผู้แทนกระทรวงกฎหมายและสิทธิมนุษยชนสาธารณรัฐอินโดนีเซีย
ปลัดกระทรวงยุติธรรม ให้การต้อนรับผู้แทนกระทรวงกฎหมายและสิทธิมนุษยชนสาธารณรัฐอินโดนีเซีย
ในวันอังคารที่ ๒๘ สิงหาคม ๒๕๖๑ เวลา ๐๙.๓๐ น. ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรมให้การต้อนรับ Mr.Salahudin, Director of Criminal Law Affairs ผู้แทนกระทรวงกฎหมายและสิทธิมนุษยชน สาธารณรัฐอินโดนีเซียพร้อมคณะ ในโอกาสเข้าศึกษาดูงานเพื่อแลกเปลี่ยนเรียนรู้ด้านงานราชทัณฑ์ เกี่ยวกับภารกิจการปฏิบัติต่อผู้ต้องขัง การอภัยโทษ และการบําบัดแก้ไขฟื้นฟูพฤตินิสัย
รวมถึงการพัฒนาทักษะฝีมือผู้ต้องขังในการประกอบอาชีพภายหลังพ้นโทษ และรับฟังการบรรยาย ในหัวข้อ บทบาทและภารกิจของกระทรวงยุติธรรม โดยกองการต่างประเทศและการดําเนินงานของกระทรวงยุติธรรมเพื่อการให้โอกาสแก่ผู้กระทําผิด โดยนายพิทยา จินาวัฒน์ ที่ปรึกษากองพัฒนานวัตกรรมการยุติธรรม ตลอดจนการดําเนินงานของศูนย์ประสานงานและส่งเสริมการมีงานทํา (Care : Center for Assistance to Reintegration and Employment) และระบบติดตามประเมินผลโดยระบบฐานข้อมูล (Big Data) ในการช่วยวิเคราะห์ผู้ต้องขังเพื่อจัดทําโปรแกรมจําแนกการบําบัดแก้ไขรายบุคคล ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-โฆษกรัฐบาลเผยให้ติดตามการแถลงของนายกรัฐมนตรี จากการเดินสายพบปะภาคเอกชนผ่านทีวีพูลเย็นนี้
วันอังคารที่ 26 พฤษภาคม 2563
โฆษกรัฐบาลเผยให้ติดตามการแถลงของนายกรัฐมนตรี จากการเดินสายพบปะภาคเอกชนผ่านทีวีพูลเย็นนี้
โฆษกรัฐบาลเผยให้ติดตามการแถลงของนายกรัฐมนตรี จากการเดินสายพบปะภาคเอกชนผ่านทีวีพูลเย็นนี้
วันนี้ (26 พ.ค. 63) เวลา 14.00 น. ณ ตึกนารีสโมสร ทําเนียบรัฐบาล ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะแถลงผลการพบปะภาคเอกชนจากเดินสายหารือสมาคมภาคธุรกิจต่างๆ
โฆษกประจําสํานักนายกรัฐมนตรี ได้ฝากให้ติดตามเทปบันทึกภาพนายกรัฐมนตรีแถลงผลหารือจากการเดินสายพบปะสมาคมภาคธุรกิจผ่านโทรทัศน์รวมการเฉพาะกิจแห่งประเทศในวันนี้ เวลา 18.00 น. โดยประมาณ โดยนายกรัฐมนตรีได้แลกเปลี่ยนข้อคิดเห็น รับฟังอุปสรรค จากสมาคมภาคธุรกิจและผู้เชี่ยวชาญ และนํามาจัดทําแผนวิเคราะห์เชิงลึก ทั้งนี้ นายกรัฐมนตรีจะเดินสายพบปะผู้ที่ได้รับความเดือดร้อนในภาคส่วนอื่น ๆ เพื่อทํางานร่วมกันกับภาคเอกชนต่อไปอีกด้วย
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พิธีลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงเจริญพระชนมพรรษา 65 พรรษา
วันศุกร์ที่ 28 กรกฎาคม 2560
พิธีลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงเจริญพระชนมพรรษา 65 พรรษา
คณะผู้บริหารกระทรวงอุตสาหกรรม ร่วมลงนามถวายพระพรสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงเจริญพระชนมพรรษา 65 พรรษา
วันนี้ (28 กรกฎาคม 2560) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยนายสมชาย หาญหิรัญ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมลงนามถวายพระพรชัยมงคล สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงเจริญพระชนมพรรษา 65 พรรษา วันที่ 28 กรกฎาคม 2560 ณ พระบรมมหาราชวัง
รัฐบาลไทย-ข่าวทำเนียบรัฐบาล-วศ.อว. จัดกิจกรรมทดสอบความชำนาญห้องปฏิบัติการ สาขาเคมี รายการ BLOCK RUBBER (ROUND 2)
วันพฤหัสบดีที่ 23 กรกฎาคม 2563
วศ.อว. จัดกิจกรรมทดสอบความชํานาญห้องปฏิบัติการ สาขาเคมี รายการ BLOCK RUBBER (ROUND 2)
วศ.อว. จัดกิจกรรมทดสอบความชํานาญห้องปฏิบัติการ สาขาเคมี รายการ BLOCK RUBBER (ROUND 2)
กรมวิทยาศาสตร์บริการ โดยกลุ่มทดสอบความชํานาญห้องปฏิบัติการ กองความสามารถห้องปฏิบัติการและรับรองผลิตภัณฑ์ จัดกิจกรรมทดสอบความชํานาญห้องปฏิบัติการ (proficiency testing, PT) โดยการจัดส่งตัวอย่างสาขาเคมี รายการ Block rubber (round 2) (Dirt, Ash, Nitrogen, Volatile matter, Po, PRI, Colour and Mooney viscosity) มีห้องปฏิบัติการที่สมัครเข้าร่วมกิจกรรม จํานวน 90 ห้องปฏิบัติการ ประกอบด้วยห้องปฏิบัติการในประเทศ 89 หน่วยงาน และประเทศฟิลิปินส์ 1 หน่วยงาน ระยะเวลาในเดือนมิถุนายน 2563 เป้าหมายเพื่อเพิ่มความมั่นใจให้กับผลการทดสอบที่ได้จากห้องปฏิบัติการของกลุ่มประเทศอาเซียน และยืนยันสมรรถนะและความสามารถของห้องปฏิบัติการได้
การดําเนินงานภายใต้ความร่วมมือระหว่างศูนย์บริหารจัดการทดสอบความชํานาญห้องปฏิบัติการ กรมวิทยาศาสตร์บริการ และกองการยาง กรมวิชาการเกษตร ภายใต้โครงการพัฒนาศักยภาพห้องปฏิบัติการของกลุ่มประเทศอาเซียนสู่ระดับสากล โดยมีตัวอย่างสําหรับกิจกรรมลักษณะเป็นยางแท่งผ่านการบดเตรียมตัวอย่าง ตัดเป็นชิ้นสี่เหลี่ยม บรรจุในซองฟอยล์ปิดผนึกสนิท รายการที่ทดสอบมี 8 รายการได้แก่
1. ปริมาณสิ่งสกปรก (Dirt)
2. ปริมาณเถ้า (Ash)
3. ปริมาณไนโตรเจน (Nitrogen)
4. ปริมาณสิ่งระเหย (Volatile matter)
5. ค่าความอ่อนตัวเริ่มต้น (Po)
6. ดัชนีความอ่อนตัว (PRI)
7. สี (Colour)
8. ความหนืด (Mooney viscosity)
เพื่อให้ห้องปฏิบัติการดําเนินการทดสอบผลการวัด ในรายการ Block rubber (round 2) (Dirt, Ash, Nitrogen, Volatile matter, Po, PRI, Colour and Mooney viscosity) พร้อมทั้งส่งผลกลับมา ภายในวันที่ 22 มิถุนายน 2563 เพื่อประเมินผลทางสถิติ
กองความสามารถห้องปฏิบัติการและรับรองผลิตภัณฑ์ ให้บริการกิจกรรมทดสอบความชํานาญห้องปฏิบัติการแก่ห้องปฏิบัติการทั้งภายในประเทศและต่างประเทศ ส่งเสริมศักยภาพและความสามารถห้องปฏิบัติการที่เข้าร่วมกิจกรรมทดสอบความชํานาญห้องปฏิบัติการ รวมทั้งการจัดการความเสี่ยง ที่เป็นเครื่องมือสําหรับปรับปรุงประสิทธิภาพและบริหารความเสี่ยงของห้องปฏิบัติการ สร้างความมั่นใจให้กับผลการทดสอบที่ได้จากห้องปฏิบัติการ ทั้งในประเทศและกลุ่มประเทศอาเซียน เป็นการยกระดับคุณภาพสินค้าให้สามารถแข่งขันได้ในระดับสากลต่อไป
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ออมสิน ปรับลดดอกเบี้ยสอดคล้อง กนง.  ลดดอกเบี้ยเงินกู้ 0.125-0.25% ไม่ปรับดอกเบี้ยเงินฝาก [กระทรวงการคลัง]
วันศุกร์ที่ 22 พฤษภาคม 2563
ออมสิน ปรับลดดอกเบี้ยสอดคล้อง กนง.  ลดดอกเบี้ยเงินกู้ 0.125-0.25% ไม่ปรับดอกเบี้ยเงินฝาก [กระทรวงการคลัง]
ธนาคารออมสิน ลดดอกเบี้ยสอดคล้องทิศทางนโยบายดอกเบี้ยของ กนง. ร่วมบรรเทาผลกระทบจากไวรัสโควิด-19 พร้อมดูแลลูกค้ารายย่อย ประกาศลดอัตราดอกเบี้ยเงินกู้ 0.125-0.25% มีผลวันที่ 25 พฤษภาคม 2563 ส่วนดอกเบี้ยเงินฝากไม่ปรับลดเพราะมุ่งส่งเสริมการออมต่อเนื่อง
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ด้วยภารกิจหลักของธนาคารออมสินในการเป็นกลไกส่งเสริมเศรษฐกิจของประเทศตามนโยบายรัฐบาล ภายใต้สถานการณ์และสอดคล้องกับทิศทางดอกเบี้ยนโยบายตามประกาศของคณะกรรมการนโยบายการเงิน (กนง.) รวมถึงมุ่งให้ความสําคัญต่อสภาวะการดํารงชีพในการช่วยแบ่งเบาภาระลูกค้าและประชาชน ธนาคารฯ จึงได้ปรับลดอัตราดอกเบี้ยเงินกู้ มีผลตั้งแต่วันที่ 25 พฤษภาคม 2563 เป็นต้นไป โดยอัตราดอกเบี้ยเงินกู้ปรับลด 0.125-0.25% ได้แก่ อัตราดอกเบี้ยเงินกู้ขั้นต่ําประเภทเงินกู้ที่มีระยะเวลา หรือ MLR (Minimum Lending Rate) ปรับลดลงจาก 6.275% เป็น 6.150% (ปรับลด 0.125%) อัตราดอกเบี้ยเงินกู้ขั้นต่ําประเภทเงินเบิกเกินบัญชี หรือ MOR (Minimum Overdraft Rate) ปรับลดลงจาก 6.245% เป็น 5.995% (ปรับลด 0.25%) และอัตราดอกเบี้ยเงินกู้ลูกค้ารายย่อยชั้นดี หรือ MRR (Minimum Retail Rate) ปรับลดลงจาก 6.370% เป็น 6.245% (ปรับลด 0.125%)
สําหรับดอกเบี้ยเงินฝากไม่มีการปรับลดแต่อย่างใด โดยธนาคารออมสินในฐานะสถาบันการเงินเพื่อการออม ยังคงส่งเสริมภาคการออมต่อเนื่องต่อไป หรือภายหลังจากการประชุมครั้งต่อไปของ กนง. ในวันที่ 24 มิถุนายน 2563 ซึ่งธนาคารจะมีการพิจารณาทบทวนการปรับอัตราดอกเบี้ยอีกครั้ง
ทั้งนี้ การปรับลดดอกเบี้ยเงินกู้ และยังคงอัตราดอกเบี้ยเงินฝาก นั้น ธนาคารฯ ยังต้องแบกรับต้นทุนในส่วนนี้อยู่ แต่ขณะนี้อยู่ระหว่างการขอลดการนําเงินสมทบเข้ากองทุนพัฒนาระบบสถาบันการเงินเฉพาะกิจ (SFIF) เช่นเดียวกับธนาคารพาณิชย์ ที่ธนาคารแห่งประเทศไทยได้ผ่อนปรนให้ลดการนําเงินสมทบกองทุนเพื่อการฟื้นฟูและพัฒนาระบบสถาบันการเงิน (FIDF) ซึ่งการได้ลดเงินสมทบเข้ากองทุนฯ (SFIF) จะสามารถนํามาชดเชยค่าใช้จ่ายในส่วนนี้ได้ จึงหวังว่าจะได้รับการผ่อนปรนในระยะอันใกล้นี้เช่นกัน
“ปัจจัยการแพร่ระบาดไวรัสโควิด-19 มีผลกระทบต่อระบบเศรษฐกิจ และส่งผลต่อความเป็นอยู่ของประชาชน ธนาคารออมสินจึงหวังเป็นอย่างยิ่งว่าการปรับลดดอกเบี้ยในครั้งนี้จะช่วยบรรเทาผลกระทบให้ประชาชนและลูกค้าของธนาคารฯ ได้ไม่มากก็น้อย” ผู้อํานวยการธนาคารออมสิน กล่าวในที่สุด
รัฐบาลไทย-ข่าวทำเนียบรัฐบาล-รัฐมนตรีฯ อุตตม  ร่วมงานสัมมนา EEC คนไทย...ได้อะไร@ระยอง มุ่งพัฒนาพื้นที่เศรษฐกิจพิเศษภาคตะวันออก
วันพฤหัสบดีที่ 30 สิงหาคม 2561
รัฐมนตรีฯ อุตตม  ร่วมงานสัมมนา EEC คนไทย...ได้อะไร@ระยอง มุ่งพัฒนาพื้นที่เศรษฐกิจพิเศษภาคตะวันออก
นายอุตตม ยาวนายน รัฐมนตรีว่าการกระทรวงอุตสาหกรรม กล่าวปาฐกถาพิเศษในงานสัมมนา EEC คนไทย...ได้อะไร @ระยอง  ณ   โรงแรมโกลเด้น ซิตี้ จังหวัดระยอง
วันนี้ (30 สิงหาคม 2561) นายอุตตม ยาวนายน รัฐมนตรีว่าการกระทรวงอุตสาหกรรม กล่าวปาฐกถาพิเศษในงานสัมมนา EEC คนไทย...ได้อะไร @ระยอง โดยมี นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายสุรศักดิ์ เจริญศิริโชติ ผู้ว่าราชการจังหวัดระยอง นายกรณ์ภัฐวีญ์ ม่วงน้อย อุตสาหกรรมจังหวัดระยอง และคณะผู้บริหารภาครัฐและภาคเอกชน เข้าร่วม จัดโดย โครงการพัฒนาระเบียงเศรษฐกิจภาคตะวันออก (EEC) โดยมี นายคณิศ แสงสุพรรณ เลขาธิการคณะกรรมการนโยบายเขตพัฒนาภาคพิเศษตะวันออก ให้การต้อนรับ ณ โรงแรมโกลเด้น ซิตี้ จังหวัดระยอง
รัฐมนตรีฯ อุตตม กล่าวว่า ปัจจุบันเศรษฐกิจของเอเชียและของโลกกําลังเข้าสู่สภาวะการเปลี่ยนแปลง ซึ่งประเทศไทยจะต้องเตรียมพร้อมสําหรับการเปลี่ยนแปลงที่กําลังจะเกิดขึ้น ด้วยสภาพภูมิประเทศของไทยที่ตั้งอยู่ตรงกลางของเอเชีย มีความเหมาะสมเป็นอย่างมากในการเป็นศูนย์กลางเศรษฐกิจของเอเชีย ซึ่งโครงการพัฒนาระเบียงเศรษฐกิจพิเศษภาคตะวันออก (EEC) เป็นแผนยุทธศาสตร์ภายใต้ไทยแลนด์ 4.0 ที่รัฐบาลได้มุ่งพัฒนาพื้นที่เศรษฐกิจพิเศษภาคตะวันออก 3 จังหวัด ได้แก่ จังหวัดชลบุรี จังหวัดระยอง และจังหวัดฉะเชิงเทรา ให้เป็นศูนย์กลางเขตเศรษฐกิจชั้นนําของอาเซียนและของเอเชีย เพื่อเพิ่มขีดความสามารถในการแข่งขันของประเทศ และประชาชนเกิดรายได้ที่มั่นคง และการพัฒนาด้านคุณภาพชีวิตที่ดีขึ้น
นอกจากการพัฒนาด้านเศรษฐกิจแล้วนั้น ในส่วนของการพัฒนาเชิงพื้นที่และสิ่งแวดล้อม ให้มีความสอดคล้องควบคู่ไปกับฐานความเจริญใหม่ที่กําลังจะเกิดขึ้นก็มีความสําคัญเป็นอย่างมาก โดยต้องคํานึงถึงสภาพแวดล้อมที่เป็นมิตรต่อประชาชน ในการพัฒนาควบคู่กับพื้นที่ให้เติบโตไปพร้อมกันอย่างมั่นคงและยั่งยืน ด้วยคํากล่าวของรัฐบาลที่ว่า เราจะก้าวไปด้วยกัน โดยไม่ทิ้งใครไว้ข้างหลัง #พื้นที่เศรษฐกิจพิเศษภาคตะวันออก#EEC
รัฐบาลไทย-ข่าวทำเนียบรัฐบาล-รมช.กห./รอง หน.ผทพ. เดินทางมาพบปะ เยี่ยมเยียนราษฎรหมู่บ้านเฉลิมพระเกียรติ (บ้านตาเซะเหนือ)
วันพุธที่ 10 มกราคม 2561
รมช.กห./รอง หน.ผทพ. เดินทางมาพบปะ เยี่ยมเยียนราษฎรหมู่บ้านเฉลิมพระเกียรติ (บ้านตาเซะเหนือ)
รมช.กห./รอง หน.ผทพ. เดินทางมาพบปะ เยี่ยมเยียนราษฎรหมู่บ้านเฉลิมพระเกียรติ (บ้านตาเซะเหนือ)
พล.อ.ชัยชาญ ช้างมงคล รมช.กห./รอง หน.ผทพ. เดินทางมาพบปะ เยี่ยมเยียนราษฎรหมู่บ้านเฉลิมพระเกียรติ (บ้านตาเซะเหนือ) ต.สุไหงปาดี อ.สุไหงปาดี จว.นราธิวาส เพื่อสร้างขวัญกําลังใจแก่สมาชิก พร้อมทั้งมอบเครื่องอุปโภคบริโภค จํานวน 70 ครอบครัว เมื่อวันที่ 6 ม.ค.61
รัฐบาลไทย-ข่าวทำเนียบรัฐบาล-“ยุติธรรม” กำหนดทิศทางการดำเนินงานด้านเทคโนโลยีดิจิทัล ให้สอดรับกับการจัดทำ Big Data ในอนาคต
วันอังคารที่ 20 กุมภาพันธ์ 2561
“ยุติธรรม” กําหนดทิศทางการดําเนินงานด้านเทคโนโลยีดิจิทัล ให้สอดรับกับการจัดทํา Big Data ในอนาคต
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมหารือการกําหนดทิศทางการดําเนินงานด้านเทคโนโลยีดิจิทัลของกระทรวงยุติธรรม
ในวันอังคารที่ ๒๐ กุมภาพันธ์ ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมหารือการกําหนดทิศทางการดําเนินงานด้านเทคโนโลยีดิจิทัลของกระทรวงยุติธรรม
เพื่อกําหนดทิศทางการดําเนินงานด้านเทคโนโลยีดิจิทัลให้สอดรับกับการจัดทํา Big Data ในอนาคต
โดยมีนายธวัชชัย ไทยเขียว รองปลัดกระทรวงยุติธรรม ผู้บริหารของหน่วยงานในสังกัดกระทรวงยุติธรรม ผู้บริหารเทคโนโลยีสารสนเทศระดับสูง รวมทั้งผู้ที่เกี่ยวข้อง เข้าร่วมประชุมฯ
โอกาสนี้ ปลัดกระทรวงยุติธรรม กล่าวว่า ตามที่รัฐมนตรีว่าการกระทรวงยุติธรรมได้มีนโยบาย
ด้านเทคโนโลยีดิจิทัลของกระทรวงยุติธรรม ให้สามารถเชื่อมโยงและบูรณาการข้อมูลกันได้
อย่างมีประสิทธิภาพ โดยมีการกําหนดแนวทางในการดําเนินการด้านเทคโนโลยีสารสนเทศของกระทรวงยุติธรรม ทั้งในเรื่องของศูนย์ข้อมูล (Data Center) และระบบการประมวลผลแบบกลุ่มเมฆ (Cloud Computing) โดยต้องคํานึงถึงประเภทของข้อมูลซึ่งมีทั้งแบบที่เป็นสาธารณะ (Public Data) ที่ประชาชนสามารถเข้าถึงได้ และประเภทของข้อมูลที่เป็นแบบมีชั้นความลับ (Confidential Data) รวมถึงต้องคํานึงถึงความคุ้มค่าและประสิทธิภาพด้วย เพื่อให้การบูรณาการข้อมูลกระทรวงยุติธรรมมีประสิทธิภาพ
และเกิดประโยชน์สูงสุดต่อการให้บริการประชาชน
รัฐบาลไทย-ข่าวทำเนียบรัฐบาล-ยอดแจ้งความประสงค์จะซื้อสลากออมทรัพย์ ธอส. วันแรก 8,346 หน่วย
วันอังคารที่ 23 กรกฎาคม 2562
ยอดแจ้งความประสงค์จะซื้อสลากออมทรัพย์ ธอส. วันแรก 8,346 หน่วย
ธอส.เผยวันแรกของการเปิดแจ้งความประสงค์ซื้อสลากออมทรัพย์ ธอส.ชุดวิมานเมฆ หน่วยละ 1ล้านบาท ณ ที่ทําการสาขาทุกแห่งของธนาคาร พบว่าจนถึงเวลา 17.00 น. มีผู้แจ้งความประสงค์จะซื้อสลากออมทรัพย์ฯ แล้วจํานวน 5,999 บัญชี คิดเป็นยอดจองซื้อสลากจํานวน 8,346 หน่วย
ธนาคารอาคารสงเคราะห์เผยวันแรกของการเปิดแจ้งความประสงค์จะซื้อสลากออมทรัพย์ ธอส. ชุดวิมานเมฆ หน่วยละ 1 ล้านบาท ณ ที่ทําการสาขาทุกแห่งของธนาคาร พบว่าจนถึงเวลา 17.00 น. มีผู้ที่ต้องการผลตอบแทนดีและมีโอกาสถูกรางวัลสูง ให้ความสนใจเปิดบัญชีเงินฝากออมทรัพย์รับโชค เพื่อแจ้งความประสงค์จะซื้อสลากออมทรัพย์ฯ แล้วจํานวน 5,999 บัญชี คิดเป็นยอดจองซื้อสลากจํานวน 8,346 หน่วย
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) กล่าวว่า บรรยากาศการเปิดแจ้งความประสงค์จะซื้อสลากออมทรัพย์ ธอส. ชุดวิมานเมฆ หน่วยละ 1 ล้านบาท นับตั้งแต่ธนาคารเริ่มเปิดทําการในเวลา 8.30 น. จนถึงล่าสุด ณ เวลา 17.00 น. ของวันที่ 22 กรกฎาคม 2562 ซึ่งถือเป็นวันแรกของการเปิดให้ลูกค้าประชาชนแจ้งความประสงค์พบว่า มีผู้เปิดบัญชีเงินฝากออมทรัพย์รับโชคแล้วจํานวน 5,999 บัญชี คิดเป็นยอดจองซื้อสลากจํานวน 8,346 หน่วย โดยที่ธนาคารอาคารสงเคราะห์ สํานักงานใหญ่ พบว่ามีประชาชนทยอยเดินทางมารอแจ้งความประสงค์จะซื้อสลากฯ ก่อนเวลาเปิดทําการปกติของธนาคารตั้งแต่เวลา 8.00 น. ก่อนที่ธนาคารจะเริ่มแจกบัตรคิวเพื่อเปิดบัญชีและแจ้งความประสงค์จะซื้อสลากฯ ในเวลา 8.30 น. ซึ่งผู้ที่ทําธุรกรรมเรียบร้อยจะได้รับ ใบแจ้งความประสงค์จะซื้อสลากออมทรัพย์ ธอส. ชุดวิมานเมฆ กลับไปเป็นหลักฐานยืนยันการจอง สําหรับสลากออมทรัพย์ ธอส. ชุดวิมานเมฆ ธนาคารกําหนดวงเงินรวม 27,000 หน่วย หรือ 27,000 ล้านบาท แบ่งเป็น ผู้มีอุปการคุณจํานวน 5,000 หน่วย และลูกค้าทั่วไปจํานวน 22,000 หน่วย เปิดบัญชีเพื่อแจ้งความประสงค์จะซื้อสลากออมทรัพย์ฯ ได้จนถึงวันที่ 15 สิงหาคม 2562 กรณีที่มีผู้จองซื้อสลากเกิน 22,000 หน่วย ธนาคารจะ Random รายชื่อผู้ที่ได้รับสิทธิ์ซื้อสลากในวันที่ 19 สิงหาคม 2562
ทั้งนี้ สลากออมทรัพย์ ธอส. ชุดวิมานเมฆ ถือเป็นสลากที่ให้ผลตอบแทนดีและมีโอกาสถูกรางวัลสูง สามารถเปิดบัญชี“เงินฝากออมทรัพย์รับโชค”ขั้นต่ํา 500 บาท เพื่อจองซื้อสลากได้ไม่เกิน 5 หน่วย ต่อ 1 ราย เปิดบัญชีได้ทั้งในนามบุคคลธรรมดา คณะบุคคล/ห้างหุ้นส่วนสามัญ สถาบันที่ไม่แสวงหาผลกําไร นิติบุคคล หจก. บจก. บมจ. และบุคคลที่มีถิ่นฐานอยู่นอกประเทศ อายุสลาก 3 ปี ผลตอบแทนเมื่อฝากครบ 3 ปี จะได้รับเงินต้นพร้อมดอกเบี้ยหน่วยละ 42,000 บาท หรือคิดเป็น 1.4% ต่อปี ได้ลุ้นรางวัลทุกวันที่ 16 ของเดือน รางวัลละ 200,000 บาท จํานวน 27 รางวัล/เดือน หรือตลอด 3 ปีจะได้ลุ้นรางวัลถึง 36 ครั้ง รวม 972 รางวัล หากถูกรางวัล 1 ครั้ง ผลตอบแทนเฉลี่ยจะอยู่ที่ 8.07% ต่อปี หรือถูกรางวัล 5 ครั้ง ผลตอบแทนเฉลี่ยจะสูงถึง 34.73% ต่อปี สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ ศูนย์ลูกค้าสัมพันธ์ โทร.0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-ลุยช่วยผู้ส่งออกสินค้าเกษตร หารือการท่าอากาศยาน แก้จุดอ่อนด่านสนามบินสุวรรณภูมิ
วันพฤหัสบดีที่ 18 มิถุนายน 2563
ลุยช่วยผู้ส่งออกสินค้าเกษตร หารือการท่าอากาศยาน แก้จุดอ่อนด่านสนามบินสุวรรณภูมิ
ผู้ช่วย รมว.กษ. “นราพัฒน์” ลุยช่วยผู้ส่งออกสินค้าเกษตร หารือการท่าอากาศยาน แก้จุดอ่อนด่านสนามบินสุวรรณภูมิ เตรียมเปิดช่องทางพิเศษพร้อมรวมศูนย์ให้บริการจบทีเดียว ช่วยให้ผู้ส่งออกส่งสินค้าได้เร็วขึ้นและเป็นที่น่าเชื่อถือของต่างชาติ
เมื่อวันที่ 16 มิ.ย.63 นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบหมายให้นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ ร่วมกับเจ้าหน้าที่การท่าอากาศยานแห่งประเทศไทย และเจ้าหน้าที่จากกระทรวงเกษตรและสหกรณ์ ลงพื้นที่ตรวจเยี่ยมการดําเนินงานของด่านส่งออกสินค้าเกษตรทั้งด้านพืช ประมง และปศุสัตว์ ณ เขตปลอดอากร ท่าอากาศยานสุวรรณภูมิ พร้อมทั้งและหารือความเป็นไปได้ในการผลักดันโครงการช่องทางพิเศษสําหรับสินค้าเน่าเสียงาย (Perishable Premium Lane : PPL) และการย้ายตําแหน่งสถานที่ออกใบรับรองสุขอนามัยพืชและจุดตรวจสินค้าเกษตรก่อนการส่งออกของกรมวิชาการเกษตรให้อยู่ในบริเวณที่ใกล้เคียงกัน
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ กล่าวว่า ที่ผ่านมา จุดผ่อนผันในการตรวจสินค้าเกษตรก่อนการส่งออกจะดําเนินการในบริเวณ 2 จุด คือ บริเวณหน้าอาคารขนถ่ายสินค้า WFSPG และบริเวณหน้าอาคารขนถ่ายสินค้า บทก. แต่พบข้อจํากัดในการดําเนินการ ได้แก่ พื้นที่ในการให้บริการไม่เพียงพอ จํานวนเจ้าหน้าที่ในการให้บริการ เนื่องจากมีจุดที่ต้องรับผิดชอบถึง 4 จุด ผู้นําเข้าส่งออกเสียเวลาไปกับการติดต่อเจ้าหน้าที่ในจุดต่าง ๆ ไม่มีห้องปฏิบัติการในการดําเนินงานอย่างเป็นระบบ สินค้าติดขัดกรณีที่ต้องรอสินค้าที่ยังไม่ได้รับการตรวจสอบหากสินค้าไม่ผ่านการตรวจสอบต้องทําพิธีการศุลกากรเพื่อขอนํากลับ จึงได้มีการประสานและหารือกับการท่าอากาศยานแห่งประเทศไทยเพื่อผลักดันการสร้างมาตรฐานและกระบวนการส่งออกสินค้าเกษตรแบบเพิ่มมูลค่า โดยรวมจุดออกใบรับรองสุขอนามัยพืช และจุดตรวจสินค้าเกษตรก่อนการส่งออกในพื้นที่บริเวณเดียวกัน ซึ่งง่ายต่อการดําเนินงานของเจ้าหน้าที่ เกิดความคล่องตัวของการดําเนินงาน และประชาชนได้รับความรวดเร็วในการให้บริการ พร้อมนี้มีความเป็นไปได้ในการจัดตั้งช่องทางพิเศษ (Perishable Premium Lane) สําหรับสินค้าเน่าเสียง่าย ที่ต้องการควบคุมอุณหภูมิ เวลา มีการดูแล ติดตาม และการบริหารจัดการขนส่งที่เข้มงวดเป็นพิเศษ โดยช่องทาง PPL นี้ จะมีพื้นที่สําหรับรับสินค้าแยกออกจากอาคารขนถ่ายสินค้า พร้อมเจ้าหน้าที่ตรวจและเตรียมสินค้าเกษตร ช่วยลดเวลาในการจัดส่งสินค้า ซึ่งจะสามารถลดต้นทุนการจัดการสินค้าเน่าเสียง่ายในภาพรวมได้เป็นอย่างดี
“หากด่านการส่งออกสินค้าเกษตรไปยังต่างประเทศมีจุดการดําเนินงานและการให้บริการประชาชนแบบเบ็ดเสร็จ (One Stop Service) จะช่วยยกระดับมาตรฐานการการตรวจสอบสินค้าเกษตรของไทย ให้ประเทศคู่ค้าต่าง ๆ มั่นใจว่าสินค้าเกษตรจากไทยปลอดภัย รวมทั้งส่งผลให้ประเทศไทยยังครองความเป็นผู้นําการส่งออกสินค้าเกษตรอีกด้วย” นายนราพัฒน์ กล่าว
รัฐบาลไทย-ข่าวทำเนียบรัฐบาล-​นายกฯนั่งหัวโต๊ะ ศบค ติดตามสถานการณ์การป้องกัน ดูแล ย้ำควบคุมได้ พร้อมเข้มทุกมาตรการ
วันจันทร์ที่ 30 มีนาคม 2563
​นายกฯนั่งหัวโต๊ะ ศบค ติดตามสถานการณ์การป้องกัน ดูแล ย้ําควบคุมได้ พร้อมเข้มทุกมาตรการ
​นายกฯนั่งหัวโต๊ะ ศบค ติดตามสถานการณ์การป้องกัน ดูแล ย้ําควบคุมได้ พร้อมเข้มทุกมาตรการ
วันนี้ (30 มีนาคม 2563) เวลา 09.30 น. ณ ห้องสีเขียว ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ประธานศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) กล่าวย้ําในการประชุม ศบค. ว่าวันนี้ที่มีผู้ป่วยเพิ่มขึ้น 136 คน อยากให้เปรียบเทียบสถานการณ์จํานวนผู้ติดเชื้อกับต่างประเทศ ไทยมีสถานการณ์ที่ดีกว่า ควบคุมได้ และรัฐบาลบังคับ คุมเข้มในทุกมาตรการ ซึ่งนายกรัฐมนตรีสั่งการให้หน่วยงานที่เกี่ยวข้องไปดําเนินการเปรียบเทียบให้เห็นข้อเปรียบเทียบมาตรการควบคุม โดยขอความร่วมมือให้ประชาชนทุกคนใช้แอพลิเคชั่น Application ให้คุ้นเคย เพื่อให้เป็นส่วนช่วยเจ้าหน้าที่รัฐในการติดตามผู้ติดเชื้อ
ในส่วนของการเยียวยานายกรัฐมนตรีสั่งการให้กระทรวงการคลัง รวบรวม และวิเคราะห์มาตรการเยียวยาเพื่อช่วยเหลือประชาชน ในแต่ละกลุ่ม แต่ละอาชีพ พร้อมให้มีการคุมเข้มในการดําเนินมาตรการต่างๆ และสั่งให้กระทรวงสาธารณสุข และกระทรวงการคลัง รีบไปดําเนินการแก้ไข นอกจากนี้ นายกรัฐมนตรียังได้มอบหมายให้กระทรวงสาธารณสุข ให้ทําหนังสือแจกจ่ายไปยังระดับพื้นที่ เพื่อให้ความรู้แก่ประชาชน
นายกรัฐมนตรีสั่งการกระทรวงมหาดไทยให้เข้มงวดในพื้นที่เสี่ยงทุกจุด ซึ่งกระทรวงมหาดไทยรายงานว่า จังหวัดที่เป็นพื้นที่เสี่ยง ปัตตานี ยะลา นราธิวาส และภูเก็ต มีมาตรการควบคุมเข้มข้น ปิดการเข้าออก ปิดการเดินทางด้วยการขนส่งสาธารณะ หากเข้าออกด้วยรถยนต์ส่วนตัวต้องผ่านการตรวจสอบ และเข้ากระบวนการ Quarantine 14 วัน คนไทยทุกคนมีสิทธิ์เดินทางกลับประเทศไทย แต่ต้องมีการควบคุมคือจะต้องมีหนังสือรับรองจากสถานเอกอัครราชทูต หรือสถานกงสุลใหญ่ และต้องมีเอกสาร fit to fly รวมทั้งต้องมาเข้ากระบวนการ Quarantine 14 วัน เช่นกัน ทั้งนี้ ต่อกรณีเอกสารนั้น จะมีข้อยกเว้นตามแต่ละกรณีตามความจําเป็น โดยมีปลัดกระทรวงการต่างประเทศเป็นผู้พิจารณา
ในส่วนของการกระจายหน้ากากหน่วยงานที่เกี่ยวข้องร่วมกันดูแลอย่างชัดเจน รับหน้ากากจากจุดไหน ส่งกระจายไปยังจุดไหน เพื่อส่งไปยังส่วนสําคัญ บุคคลากรทางการแพทย์ ผู้ใกล้ชิดผู้ป่วย ผู้ใกล้ชิดประชาชนในหน่วยงานต่างๆ ผู้ปฏิบัติงานที่มีความเสี่ยง พนักงานเก็บขยะ เจ้าหน้าที่จุดตรวจฯ และผู้ที่ผู้ในกลุ่มเสี่ยง ได้แก่ ผู้สูงอายุ ผู้ป่วย ผู้มีโรคประจําตัว